MUNICIPIUL  CRAIOVA

CONSILIUL LOCAL AL MUNICIPIULUI  CRAIOVA

HOTĂRÂREA NR.257
privind rectificarea bugetului de venituri şi cheltuieli al S.C. Salubritate Craiova  S.R.L., pe anul 2017
Consiliul Local al Municipiului Craiova, întrunit în şedinţa ordinară din data de 27.07.2017;

Având în vedere raportul nr.99149/2017 întocmit de Direcţia Economico -Financiară prin care se propune rectificarea bugetului de venituri şi cheltuieli al S.C. Salubritate Craiova S.R.L., pe anul 2017;

           În conformitate cu prevederile art.10, alin.2 din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrative-teritoriale sunt acţionari unici ori majoritari sau deţin direct ori indirect o participaţie majoritară, aprobată cu completări prin Legea nr.47/2014, art.19 din Legea nr.273/2006 privind finanțele publice locale, modificată și completată,  art.59 din Legea nr.6/2017 privind bugetul de stat pe anul 2017 şi Ordinului Ministrului Finanţelor nr.20/2016 privind aprobarea formatului şi structurii bugetului de venituri şi cheltuieli, precum şi a anexelor de fundamentare a acestuia; 

          În temeiul art.36 alin.2 lit. b coroborat cu alin.4 lit. a, art.45 alin.2 lit. a, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
hotărĂŞte:

Art.1. Se aprobă rectificarea bugetului de venituri şi cheltuieli al S.C. Salubritate Craiova S.R.L., pentru anul 2017, conform anexei care face  parte integrantă din prezenta hotărâre.

Art.2. Se aprobă mandatarea reprezentantului Municipiului Craiova, dna.Rezeanu Marinela, să voteze în Adunarea Generală a Asociaţilor S.C.Salubritate Craiova S.R.L., rectificarea bugetului de venituri şi cheltuieli al S.C. Salubritate Craiova S.R.L., pentru anul 2017.

Art.3. La data intrării în vigoare a prezentei hotărâri, se modifică în mod corespunzător Hotărârea Consiliului Local al Municipiului Craiova nr.86/2017.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico-Financiară, dna. Rezeanu Marinela şi S.C. Salubritate Craiova S.R.L. vor aduce la îndeplinire prevederile  prezentei hotărâri.

